[{"text_idx": "#000003", "text": "Reedel ja laupa\u0308eval so\u0303ideti La\u0308tis autoralli Terminal Oil Eesti meistrivo\u0303istluste teine etapp. Rally Alu\u0304ksnele said stardi 74 vo\u0303istluspaari, kellest Eesti meistrivo\u0303istluste punkte hakkasid pu\u0308u\u0308dma 51."}, {"text_idx": "#000004", "text": "Avapa\u0308eval so\u0303idetud kahe kiiruskatse ja\u0308rel juhtisid vo\u0303istlust koduteedel so\u0303itnud Ma\u0304rtin\u0327s\u030c Sesks / Rena\u0304rs Francis (S\u030ckoda Fabia RS Rally2), kelle edu Gregor Jeetsi / Timo Tanieli (S\u030ckoda Fabia Rally2 evo) ees oli 3,03 sekundit. Nende kahe vo\u0303istluspaari heitlus ralli esikohale ja\u0308tkus ka laupa\u0308eval ja vahe enne kahte viimast katset oli 4,39 sekundit. Kahjuks tegid eestlased vo\u0303istluse eelviimasel katsel so\u0303iduvea ja olid sunnitud katkestama."}, {"text_idx": "#000005", "text": "\u201ePlaan oli suhteliselt selge, et kuidas la\u0308tlane a\u0308ra vo\u0303ita, sest na\u0308gime, et tegelikult olime kiiremad ja aega a\u0308ra andnud mo\u0303ne hangeso\u0303idu ja va\u0308ikesema vea to\u0303ttu. La\u0308ksime suruma, kuid kahjuks oli ro\u0308o\u0308bas suur, ja\u0308lg vale ja see oli katse ainus kurv, kus polnud hange, mis autot toetaks ning vajusime kraavi. Autol polnud midagi ha\u0308da, kuid saime ko\u0303vasti kaevata ja ei jo\u0303udnud enam o\u0303iges ajas rajale tagasi,\u201c vo\u0303ttis Jeets pettumusega lo\u0303ppenud vo\u0303itluse kokku."}, {"text_idx": "#000006", "text": "Vaid La\u0308ti meistrivo\u0303istluste punktidele so\u0303itnud Sesks / Francis sealt edasi enam seljataha ei vaadanud ja vo\u0303tsid ligi pooleteise minutilise eduga Rally Alu\u0304ksne vo\u0303idu."}, {"text_idx": "#000009", "text": "\u201eRajad olid ha\u0308sti kihvtid, tehnilised ja olud olid kohati nagu Arctic Lapland rallil. Tahtsime teha head so\u0303itu ja tegime ka, kuid nu\u0308u\u0308d on vaja teha analu\u0308u\u0308s, et miks me juba mitmendat korda ja\u0308rjest enne lo\u0303ppu ko\u0303ik ka\u0308tte vo\u0303idetu ka\u0308est a\u0308ra anname. Viimasel ringil arvasime ko\u0303ik koos millegipa\u0308rast, et lisatulesid pole vaja, kuid viimane katse oli pa\u0308ris pime ja so\u0303itsime seal u\u0308hest hanges teise ning lo\u0303puks oli ka veel esiklaas lund ta\u0308is. Ajad na\u0308itavad, et ku\u0308ll seda varu meil on, kuid nu\u0308u\u0308d tuleb aru saada, et kus see aeg turvaliselt vo\u0303tta ja kus seda pole mo\u0303istlik teha,\u201c vo\u0303ttis eestlaste parima tulemuse va\u0308lja so\u0303itnud Ko\u0303rge vo\u0303itluse finis\u030cis kokku."}, {"text_idx": "#000015", "text": "\u201eRajad olid lahedad ja ha\u0308sti kiired. Reedese o\u0303htuga vo\u0303ib rahul olla, sest seal veidi u\u0308ritasime ka ja so\u0303itsime enamva\u0308hem tempoga. Ta\u0308na mingitel katsetel oli keeruline tempos pu\u0308sida, kuid so\u0303it oli ikkagi ok ja kiirus enamva\u0308hem. Lumevalle sai puudutud omajagu, kuid mingeid va\u0308ga a\u0308revaid hetki meil polnud,\u201c so\u0303nas Vaher vo\u0303istluse finis\u030cis."}, {"text_idx": "#000019", "text": "\u201eReedel olime ha\u0308das ja ei saanud u\u0308ldse pihta, kuid tegime o\u0308o\u0308 vahele ja hakkasime so\u0303itma. Tegime ka teistest erinevat rehvistrateegiat, kui so\u0303itsime esimesed la\u0308bimised pikema ja teised lu\u0308hema naastuga. See to\u0303i meile edu. O\u0303htusel ringil oli ko\u0303va \u201elumepudru\u201c ja puhast joont ei tekkinudki. Ka\u0308isime kaheksandal katsel korralikult teelt va\u0308ljas, kuid imekombel saime va\u0308lja. Nii palju adrenaliini pole ammu saanud, kui siin oli,\u201c so\u0303nas La\u0308tis EMV6 klassivo\u0303idu vo\u0303tnud Vask."}, {"text_idx": "#000023", "text": "\u201eRajad olid kiired ja keerulised, aga sain legendi okeilt kirja, kuid mo\u0303ned vead tulid siiski sisse. Hommik ei alanud ko\u0303ige paremini, sest pa\u0308ris palju vigu oli, kuid pa\u0308rastlo\u0303unal oli juba ha\u0308sti. Rajaolud olid pa\u0308ris lumised ja just esimesel la\u0308bimisel. Mo\u0303ni a\u0308rev hetk oli, kuid midagi erilist ei juhtunud. Otepa\u0308a\u0308l tundsin ennast kindlamalt, kuid pa\u0308eva lo\u0303puks oli siin sama tunne,\u201c vo\u0303ttis EMV8 klassivo\u0303idu teeninud Ma\u0308nnamets vo\u0303istluse kokku."}, {"text_idx": "#000024", "text": "Rally Alu\u0304ksne ta\u0308psemad tulemused leiab SIIT"}]